Diari Oficial de la Generalitat Valenciana


Sumari del DOGV 9552, del 13-03-2023 (2023/2565)

Extracte de la convocatòria de 7 de març de 2023, de la Universitat d'Alacant, d'ajudes Banc de Santander-Universitat d'Alacant, per a estades d'investigació a l'estranger destinades a l'obtenció de l'Esment internacional en el títol de doctora o doctor per la Universitat d'Alacant.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9552

Data del DOGV
:   13-03-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/2565


Data del document
:   07-03-2023

Organisme emissor
:   Universitat d'Alacant

Tipus de document
:   Extracte

Descriptors 

:   * Universitat d'Alacant
    * ajuda pública

Extracte de la convocatòria de 7 de març de 2023, de la Universitat d'Alacant, d'ajudes Banc de Santander-Universitat d'Alacant, per a estades d'investigació a l'estranger destinades a l'obtenció de l'Esment internacional en el títol de doctora o doctor per la Universitat d'Alacant. [2023/2565]  
BDNS (identif.): 680280.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/680280  
L'objecte d'aquesta convocatòria és la concessió, en règim de concurrència competitiva, de subvencions per a facilitar i promoure la presentació de tesis doctorals que opten a l'Esment internacional en el títol de doctora o doctor per la Universitat d'Alacant.  
L'ajuda es dedicarà a les despeses d'estada i desplaçament a centres d'investigació situats fora d'Espanya entre l'1 de maig de 2023 i el 31 d'agost de 2024, amb la finalitat de desenvolupar activitats d'investigació relacionades amb el contingut científic de la tesi doctoral, necessàries per a l'obtenció de l'Esment internacional en el títol de doctora o doctor.  
Podrà obtindre la condició de beneficiari i sol·licitar aquesta subvenció l'alumnat de doctorat que estiga matriculat en segon curs o posteriors i que complisca els següents requisits:  
Ser ciutadà d'algun país pertanyent a la Unió Europea o tindre permís de residència a Espanya en vigor.  
Tindre signat el Document de Compromís Doctoral.  
Haver presentat el Pla d'Investigació corresponent al curs 2022-23 i tindre acceptats els de cursos anteriors.  
Estar al corrent en el pagament de les quotes de matrícula.  
Tindre avaluació conjunta positiva de la Comissió Acadèmica en el curs anterior.  
No disposar d'altres subvencions o beques que incloguen ajudes per a estades d'investigació a l'estranger, ni haver realitzat prèviament una estada subvencionada que permeta l'obtenció de l'Esment internacional en el títol de doctora o doctor.  
Els qui gaudisquen d'una beca o contracte de formació per a la investigació que incloga algun tipus d'ajuda econòmica per a realitzar estades d'investigació a l'estranger, i aquesta li haja sigut denegada sense possibilitats de tornar a sol·licitar-la, hauran d'aportar la documentació que s'indica en el punt 4.3.g.  
  
Alacant, 7 de març de 2022.- El vicerector d'Investigació: Juan Mora Pastor.